**Štrukturálne náležitosti príspevku**

* Každý príspevok musí obsahovať: anotáciu v slovenskom a anglickom jazyku, kľúčové slová v slovenskom a anglickom jazyku, úvod, samotný text príspevku, záver, resumé (v slovenskom jazyku v prípade, že príspevok je písaný v cudzom jazyku, inak sa nevyžaduje), zoznam bibliografických odkazov, kontaktné údaje autora.
* Text príspevku je vhodné členiť na odseky.
* V rámci kontaktných údajov autor uvedie svoje meno a priezvisko vrátane akademických a vedeckých titulov, pracovnú pozíciu v rámci pôsobiska, identifikáciu zamestnávateľa (názov a adresa), telefonický a e-mailový kontakt.

**Formálne náležitosti príspevku**

* Príspevok sa predkladá na publikáciu v textovom editore Microsoft Office 2010 a vyššie vo formáte .doc alebo .docx.
* Nastavenie okrajov strany v rámci celého textu je 2,5 cm od každého okraja strany (zľava, sprava, zhora a zdola).
* Riadkovanie textu sa nastaví na „1“. Text sa zarovnáva podľa okrajov.
* Požadovaným fontom písma je „Times New Roman“.
* Názov príspevku je o veľkosti 14 bodov, veľké písmená bold, vycentrované v strede. Nasleduje voľný riadok.
* Pod názov príspevku sa uvedie meno a priezvisko autora (podčiarknuté, priezvisko veľkými písmenami) vrátane akademických a vedeckých titulov, jeho pracovisko (katedra, ústav a pod.) a vysielajúca inštitúcia. Veľkosť písma 12 bodov, zarovnanie vľavo. Nasledujú dva voľné riadky.
* Anotácia ako aj kľúčové slová v slovenskom aj anglickom jazyku o veľkosti 10 bodov, názov anotácia a kľúčové slová bold, text v rámci anotácie (kľúčových slov) o veľkosti 10 bodov, kurzíva. Pred názvom anotácia v anglickom jazyku je voľný riadok., po texte kľúčových slov v anglickom jazyku nasledujú dva voľné riadky.
* Úvod a záver (prípadne aj názvy jednotlivých častí príspevku) o veľkosti 12 bodov, hrubé, samotný text príspevku taktiež o veľkosti 12 bodov.
* Začiatok každého odseku sa odsadzuje 1,25 cm od ľavého okraja strany.
* Poznámky pod čiarou sa vkladajú priebežne, pričom je potrebné dodržať platné citačné normy (STN ISO 690, STN ISO 690-2) a ostatné právne predpisy (najmä autorský zákon).Veľkosť písma v poznámkach pod čiarou je 10 bodov.
* Názov: Zoznam bibliografických odkazov je o veľkosti 12 bodov, bold, text v rámci použitej literatúry je o veľkosti 12 bodov. Zoznam má byť abecedne usporiadaný.
* Názov: Kontaktné údaje je o veľkosti 12 bodov, hrubé, samotný text v rámci kontaktných údajov je o veľkosti 12 bodov.
* Príspevok musí vyhovovať gramatickým a štylistickým pravidlám jazyka, v ktorom je predložený na publikáciu. Za jazykovú a štylistickú úpravu článku zodpovedá autor.